Mosonmagyaróvár Nagytérségi Hulladékgazdálkodási Önkormányzati Társulás Elnökétől

*2. sz. napirend*

**ELŐTERJESZTÉS**

**a Társulási Tanács 2023. április 25-ei ülésére**

**Tárgy:** A Társulás 2022. évi költségvetésének végrehajtása

**Előterjesztő:** Dr. Árvay István elnök

**Az előterjesztést megtárgyalja: -**

|  |
| --- |
| Előkészítő szervezeti egység:  Mosonmagyaróvári Polgármesteri Hivatal – pénzügyi osztály |
| Készítette:  Molnárné Nagy Edina - társulás gazdasági vezetője |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann címzetes főjegyző |

A napirendet **nyilvános ülésen** javasolt tárgyalni, a határozat elfogadásához **minősített** többség szükséges.

**Tisztelt Tanács!**

Mosonmagyaróvár Nagytérségi Hulladékgazdálkodási Önkormányzati Társulás Tanácsa a Társulás 2022. évi költségvetését a 2/2022. (II.22.) tanácsi határozatával fogadta el.

Az államháztartásról szóló 2011. évi CXCV. törvény (továbbiakban Áht.), az államháztartás működési rendjéről szóló 368/2011. (XII. 31.) Kormányrendelet, és a 2/2022. (II.22.) tanácsi határozat előírásai szerint a költségvetési előirányzatok változásairól a tanács tagjait tájékoztattuk a költségvetési évben, az utolsó 10-12. havi előirányzat módosításokat a Társulás Tanácsa 2023. április 25-ei ülésén ezen előterjesztést megelőzően tárgyalja.

**Bevezető:**

Az Áht. és végrehajtási rendelete alapján elkészítettük a Társulás költségvetésének végrehajtásáról szóló 2022. évi szöveges és számszaki beszámolóját.

Az államháztartás számviteléről szóló 4/2013. (I.11.) Korm. rendelet alapján, az éves költségvetési beszámolót magyar nyelven, forintban kell elkészíteni. Ennek megfelelően a beszámolóhoz kapcsolódó határozattervezet, valamint a kapcsolódó mellékletek Ft-ban kerülnek előterjesztésre.

A beszámoló elkészítését az elrendelésnek megfelelően leltár előzte meg, melynek során a mérleg sorai alátámasztásra kerültek.

**Gazdasági összefoglaló:**

**Kiadások:** a Társulási Tanács által két alkalommal jóváhagyott előirányzat módosításokat követően a költségvetési kiadások összesített teljesítése 65,52 %-ot ért el mind az eredeti, mind pedig a módosított előirányzathoz képest (a számításba nem tartozik bele a tartalék összege, a finanszírozási kiadás, illetve a rövid lejáratú betétlekötések halmozott egyenlege).

Az alaptevékenység költségvetési kiadásai elmaradásának indoka, hogy a KEHOP-3.2.1-15-2017-00022 azonosítószámú pályázat kapcsolódó kiadási tételeiből a dologi kiadások között tervezett szemléletformálás kapcsán csupán a közbeszerzés elindításának költsége jelentkezett, illetve a PR tevékenység kapcsán nem teljesült kiadás.

A Kisalföldi Kommunális Hulladékgazdálkodási Közszolgáltató Nonprofit Kft részére az általa üzemeltetett pályázati forrásból származó eszközök állagmegóvására, fenntartására meghatározott visszapótlás előzetes kalkuláció alapján nettó 75.587.578 Ft, bruttó 95.996.224 Ft értékben került be a 2022. évi költségvetési tervezetbe, ezzel szemben nettó 52.554.742 Ft, bruttó 66.744.522 Ft került kifizetésre 2022. májusában.

A Spectrum Kft által indított peres eljáráshoz kapcsolódóan betervezett kiadások sem realizálódtak.

**Kiadási oldalon a teljesítések részletezése:**

- a **személyi juttatás** és a kifizetett **járulékok** során került meghatározásra a Társulásban adminisztratív, illetve könyvvezetési feladatokat ellátók megbízási díja, jutalmazása, illetve az elnök és az alelnök tiszteletdíja, valamint reprezentációs kiadás a tervezettek szerint. Előirányzat módosításra e két fő soron egy alkalommal került sor 2022. évben mindösszesen 952.504 Ft összegben az év végi megemelt jutalmak kifizetése érdekében, így az összesített teljesítés az eredeti előirányzathoz viszonyítva 120,17 %, míg a módosított előirányzathoz képest 100 %.

- a **dologi kiadások**at érintően mindösszesen +2.113.093 Ft-os előirányzat emelés történt a 2022-es költségvetési évben, mely a fizetendő áfa rovatát érintette.

A vízjogi üzemeltetési engedélyek meghosszabbítására kifizettünk nettó 4.045.000 Ft szolgáltatási díjat az ABU Hungary Mérnökiroda Kft részére, illetve ehhez kapcsolódóan 647.300 Ft igazgatási szolgáltatási díjat a különböző engedélyező hatóságok számára. A rekultivált területek vízmintavételi feladataira, műszaki elemzésre nettó 4.183.200 Ft-ot fizettünk ki 2022-ben.

A bankköltség 2022-ben 162.156 Ft-ot tett ki. A NAV felé 61.675.000 Ft áfát fizettünk meg.

A Kisalföldi KHK részére a benyújtott dokumentumok és kimutatások alapján kifizetésre került nettó 52.554.742 Ft az elkülönített üzemeltetési díjból a pályázatokból beszerzett eszközök fenntartása és állagmegóvása érdekében.

A teljesítés a módosított előirányzathoz képest 64,63 %, az eredeti előirányzathoz képest 65,25 %.

A KEHOP projekt kapcsán a szemléletformálás közbeszerzési eljárás lefolytatása érdekében nettó 40 ezer Ft rendszerhasználati díjat és 160 ezer Ft közbeszerzési ellenőrzési díjat fizettünk ki 2022-ben.

-a **Tartalék** az év során mindösszesen 3.065.597 Ft-tal csökkent, ebből a személyi jellegű kiadásokra 904.350 Ft, a járulékokra 48.154 Ft, valamint a dologi kiadásokra 2.113.093 Ft került átcsoportosításra.

A tartalék sorhoz nem tartozik teljesítés, esetleges forrás felhasználás az előirányzat átvezetésével történik, a felhasználás cél szerinti jogcímére. Tartalék forrás előirányzata a bevételi oldalon betervezett teljes üzemeltetési díj mértéke miatt magas összegű.

- a **felhalmozási kiadások** esetében nem terveztünk kiadást, így teljesítés sem jelentkezik a 2022-es évben.

**Bevételek**

Az eredeti- és a módosított előirányzathoz képest a költségvetési bevételek teljesítése – figyelmen kívül hagyva a maradvány felhasználást – 85,6 %-os. A maradvány figyelembevételével a teljesítés 97,43 %-os mind az eredeti, mind pedig a módosított előirányzathoz képest, figyelmen kívül hagyva a rövid lejáratú betétek visszaváltásának göngyölített egyenlegét.

A bevételek elmaradásának oka:

A jelen pillanatban is folyamatban lévő KEHOP pályázatból a tervezetthez – 32.578.231 Ft - képest bevétel nem folyt be (szemléletformálás megvalósítására a közbeszerzési szakaszban tartott 2022-ben), illetve Kóny Község Önkormányzatának 2 millió Ft-os tartozásából 1 millió forint törlesztése történt meg a 2022-es évben.

2022. évi leltár alapján, 2022. december 31-én a Kisalföldi Kommunális Közszolgáltató Kft. üzemeltetési díjból származó tartozása a következő volt:



Tartozás:

* 242.695.682 Ft pótbefizetésként teljesítve 2020-ban a társaság lekötött tartaléka javára (nyilvántartásba véve a nullás számlaosztályban mérlegen kívüli tételként), így a társaság tartozása a tulajdonos felé bruttó 100 millió Ft.

A bevételeken belül a kiemelt rovatokon jelentkező gazdasági események a következők voltak:

 működési támogatás áht-n belülről: tartalmazza a tagtelepülések által befizetett tagdíjat (16.270.670 Ft), valamint a gesztor Önkormányzat finanszírozásában megjelenő, és átadásra kerülő nettósítási különbözetet a személyi juttatásokhoz kapcsolódóan (2.045.000 Ft)

 felhalmozási célú támogatás áht-n belülről: KEHOP-3.2.1-15-2017-00022 projekthez kapcsolódó kiutalt támogatás 0 Ft, valamint Kóny Község Önkormányzatának törlesztése 1 millió Ft értékben (részletezése a határozati javaslat 8. számú mellékletében).

 működési bevételek: a társulás 100 %-os tulajdonában lévő gazdasági társaság által részben megfizetett 2021. évi üzemeltetési díj és áfája 180.161.561 Ft, kamatbevétel 88.525.290 Ft összegben realizálódott, mely egyrészt a szabad pénzeszközök rövid lejáratú betétben való elhelyezésének, illetve a főszámlán és az óvadékszámlán lévő le nem köthető összegek látra szóló kamatbevételeinek összesített eredménye, egyéb működési bevétel 2.595 Ft (NAV kerekítési különbözet), valamint az általános forgalmi adó visszatérítése 14.287.000 Ft.

 A társulás gazdasági társasága a számára nyújtott tagi kölcsönöket teljes egészében visszafizette a korábbi években, ehhez kapcsolódóan viszont még 3.147.945 Ft meg nem fizetett kamattartozás terheli a vállalkozást.

**Maradvány**

A Társulás maradványa 2019. évben 1.772.295.765 Ft, 2020. évben 1.756.935.508 Ft, 2021-ben 1.628.165.586 Ft, mely 2022-re 682.125.258 Ft-ra csökkent le, melynek magyarázata a 2022. december 31-i 1,1 milliárd Ft-os betétlekötésben lévő pénzösszeg, mely finanszírozási kiadásként csökkenti a maradványt. A társulás rendelkezik szállítói állománnyal 133.350 Ft értékben, ezért a szabad pénzmaradvány 681.991.908 Ft, míg a kötelezettségvállalással terhelt maradvány 133.350 Ft.

**Eredmény-kimutatás:**

A Társulás mérleg szerinti eredménye 147.479.096 Ft, ami az előző évihez képest 39.814.626 Ft-tal magasabb. A növekedés az idei évben annak tudható be, hogy 2022. áprilisától kezdve a kedvező kamatlábak miatt 30 napos lekötésekbe helyeztük el a Társulás szabad pénzeszközeit, 2022 április hónaptól kezdődően jellemzően minimum 1 milliárd Ft-ot havonta, valamint a látra szóló betétek esetében is megemelkedett kamatokat sikerült realizálni, így 87.574.744 Ft-tal több kamatbevételt sikerült realizálni 2022-ben, mint 2021-ben. A változáshoz az is hozzájárult, hogy a tevékenység nettó eredményszemléletű bevétele csökkent 21.908.442 Ft-tal, az egyéb eredményszemléletű bevételek növekedtek 47.207.811 Ft-tal, a kiadások pedig növekedtek 73.059.487 Ft-tal. A kiadásoknál az anyagjellegű ráfordítások növekedtek jelentősen, mindösszesen 56.399.863 Ft-tal, illetve az értékcsökkenés 16.204.971 Ft-tal (már minden KEHOP pályázat keretében beszerzett eszközre teljes éves értékcsökkenést számolhattunk el).

Ezen hatások együttesen eredményezték az összességében 39.814.626 Ft-os mérleg szerinti eredmény növekedést.

**Vagyonváltozás**

A Társulás vagyona 34.769.021 Ft-tal növekedett a 2021. évihez képest. A vagyonváltozások főbb mérlegsoronként a következők:

*Eszköz oldal:*

 befektetett eszközök állománya: az előző évhez képest 236.811.721 Ft –tal csökkent a vagyon nettó értéke, vagyongyarapodás nem volt a 2022-es évben, az elszámolt értékcsökkenés 236.811.721 Ft, a beruházási állománnyal a társulás nem rendelkezett 2022-ben.

 pénzeszközök állománya: 153.959.672 Ft-tal növekedett, ezen belül a lekötött betétek állománya növekedett 1,1 milliárd Ft-tal, a forintszámlák állománya pedig 946.040.328 Ft-tal csökkent.

 tárgyévi követelések állománya: az előző évhez képest 99.000.000 Ft-tal növekedett. A határozat 15. számú melléklete – vagyonmérleg – soronként mutatja be a követelések változásának alakulását. Kóny Község Önkormányzata megfizetett a fennálló 2 millió Ft-os tartozásából 1 millió Ft-ot, így még 1 millió Ft-os követelést tartunk nyilván az önkormányzattal szemben, illetve a Kisalföldi Kommunális Hulladékgazdálkodási Közszolgáltató Nonprofit Kft a 2021. évre kiszámlázott üzemeltetési díjból nem fizetett meg 100 millió Ft-ot.

 áfa változása +2.402.000 Ft, a 2021. évi fizetendő áfával szemben 2022. év végén 192 e Ft átvihető követelést mutattunk ki.

 eredményszemléletű bevételek aktív időbeli elhatárolása: 16.156.967 Ft-tal növekedett az előző időszakhoz képest, a 2022. évi beszámoló elfogadása után kiszámlázandó értékcsökkenésnek megfelelő üzemeltetési díj nettó 236.756.622 Ft-nak megfelelő összegben került megállapításra. A költségek, ráfordítások aktív időbeli elhatárolása 62.103 Ft-tal nőtt az előző időszakhoz képest.

*Forrás oldal:*

 a saját tőkén belül, a felhalmozott eredmény a 2021. évi mérleg szerinti eredmény átvezetésével növekedett (107.664.470 Ft-tal). A mérleg szerinti eredmény az előző évhez képest 39.814.626 Ft-tal növekedett. A mérleg szerinti eredmény és a költségvetési maradvány nagymértékű különbségét alapvetően a befolyt pályázati összeg pénzügyi számvitelben történő időbeli elhatárolása okozza. A saját tőke mindösszesen 147.479.096 Ft-tal növekedett az előző évihez képest.

 tárgyévi kötelezettségek állománya nem változott az előző évhez képest. A teljes állomány a dologi kiadásokhoz kapcsolódik (honlapműködtetés 133.350 Ft).

 passzív időbeli elhatárolások: a költségek és ráfordítások passzív időbeli elhatárolása 241.707 Ft-tal csökkent. A halasztott bevételeknél, a korábbi pályázatból aktivált eszközök elszámolt értékcsökkenése visszaírásra került 112.468.368 Ft összegben, bevétel elhatárolásra elhatárolandó bevétel híján nem volt szükség, így 112.468.368 Ft-tal csökkent a halasztott bevételek állománya.

Tisztelt Tanács! Kérem a beszámoló elfogadását!

Mosonmagyaróvár, 2022. április 18.

Dr. Árvay István sk.

társulás elnöke

**Határozati javaslat:**

**……/2023. (IV.25.) TT. határozat**

**Mosonmagyaróvár nagytérségi hulladékgazdálkodási önkormányzati társulás TANÁCSÁNAK**

**…/2023. (IV.25.) HATÁROZATA**

**a Társulás 2022. évi költségvetési határozatának végrehajtásáról**

Mosonmagyaróvár Nagytérségi Hulladékgazdálkodási Önkormányzati Társulás az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Társulás 2021. évi költségvetésének végrehajtásáról az alábbi határozatot fogadja el:

1. A Társulás tanácsa a költségvetés egységes pénzalapjának 2022. évi teljesített

bevételét 10.330.457.702 Ft-tal, azaz tízmilliárd-háromszázharmincmillió-négyszázötvenhétezer-hétszázkettő forinttal

kiadását 9.648.332.444 Ft-tal, azaz kilencmilliárd-hatszáznegyvennyolcmillió-háromszázharminckettőezer-négyszáznegyvennégy forinttal

az 1. számú mellékletben foglalt költségvetési mérleg szerint hagyja jóvá.

2. A Társulás kapott támogatásait a határozat 8. számú melléklete tartalmazza.

3. A Társulás 2022. évben hitelállománnyal, adósságot keletkeztető ügylettel nem rendelkezett.

4. A Társulás beszámoló fordulónapjára vonatkozó, költségvetési számvitel szerint képződött maradványa összegét a 14. sz. melléklet tartalmazza 682.125.258 Ft, azaz hatszáznyolcvankettőmillió-egyszázhuszonötezer-kettőszázötvennyolc forint összegben, melyet a társulás könyveiben mint maradvány felhasználását 2023-ban mutat ki.

5. A Társulás önálló és nem önálló intézményekkel nem rendelkezik.

6. A Társulás 2022. december 31-i állapot szerinti vagyonát a – a mérlegben, valamint a vagyonleltárban szereplő adatok alapján 6.302.306.910 Ft-ban, azaz hatmilliárd-háromszázkettőmillió-háromszázhatezer-kilencszáztíz forintban állapítja meg, a 15. és 16. számú melléklet szerint.

7. A Társulás 2022. december 31-i állapot szerinti, a pénzügyi számvitel alapján készített eredmény-kimutatását az 17. és 18. sz. melléklet tartalmazza – a mérlegben szereplő adatok alapján a mérleg szerinti eredményt 147.479.096 Ft-ban, azaz egyszáznegyvenhétmillió-négyszázhetvenkilencezer-kilencvenhat forintban állapítja meg.

8. A Társulás 2022. évben vállalkozási tevékenységet nem folytatott, vállalkozási maradvánnyal nem rendelkezik.

9. A Társulás Tanácsa utasítja a gesztor Önkormányzat Jegyzőjét, hogy a Társulás éves beszámolóját tegye közzé.

10. A határozat hatálybalépésével egyidejűleg a Tanács 2022. évi költségvetéséről szóló 2/2022. (II.22.) TT. határozat hatályát veszti.

Felelős: Dr. Árvay István elnök

Határidő: azonnal